Astrachan (oblast)

De oblast Astrachan (Russysk: Астраханская область, Astrachanskaja oblast) is in oblast yn it súdeasten fan Europeesk Ruslân. Haadstêd fan de oblast is de stêd Astrachan. Astrachan heart by it Súdlik Federaal Distrikt.

 Geografy 
De oblast Astrachan grinzget oan de Kaspyske See en leit oan de ûnderrin fan de Wolga. Yn it easten dielt Astrachan de lânsgrins mei Kazachstan. Fierder grinzget de oblast oan de autonome republyk Kalmukje en de oblast Wolgograd.

It lânskip hat foar it measte net in soad reliëf en leit foar in part ûnder de seespegel (-3 tot -30 meter). It noardlike diel is steppegebiet. It heechste punt foarmet de 161,9 meter hege Grutte Bogdo (Большое Богдо). De oblast hat mear as 1000 sâltmarren. De sâltmar Baskûntsjak is de grutste sâltmar en hat de grutste sâltôfsettings fan de wrâld.  

It klimaat is kontinintaal en drûch. Winters binne net snieryk en ûnder ynfloed fan de Kaspyske See is it klimaat relatyf myld, sadat snie al gau wer fuort raant. Somtiden falt lykwols út Kazachstan wei of út de Oeral wei kâlde loft yn. De simmers binne waarm. De kâldste moanne is jannewaris mei in temperatuer fan -10 oant -20 ° C. De heechstse temperatueren binne yn july en dan kin it +35C oant +45 °C wurde. De wiedste moannen binne april en july.

 Skiednis 
Yn de 15e iuw ûnstiene hannelskontakten tusken it Foarstedom Moskou en it kanaat Astrachan. Fral ûnder Ivan III groeide de ymport fan sâlt út it gebiet. Nei de oermastering fan it kanaat Kazan wie Ivan de Grousume ek fan doel om Astrachan by syn ryk te foegjen. Khan Dervisj-Ali ûnthiet lykwols trou oan Moskou, mar yn 1556 socht er kontakt mei de âlden fijannen fan Moskou: it Krim-kanaat en it Osmaanske Ryk en dêrmei lokke er in nije kampanje fan de Moskoviten út. Der folge in fjildslach fan de Don-Kozakken mei it leger fan de khan fan Astrachen en op 2 july 1556 koe de stêd Astrachan sûnder fierdere slach ynnommen wurde. Astrachan ferhûze yn 1558 in eintsje fierder nei in nije lokaasje en waard in betroubere militêre en politike bûtenpost yn it suden fan Ruslân. Yn 1569 besochten de Ottomanen Astrachan te feroverjen, mar dat bleau by in besykjen.    

Oant 1717 foel it gebiet ûnder it gûvernemint Kazan. Yn dat jier waard it gûvernemint Astrachan stifte, dat stadichoan wer gebiet kwyt rekke oan oare gebieten yn it Russyske Ryk. It gûvernemint waard yn de jierren 1930 opheft en by de oblast Stalingrad foege. De tsjintwurdige oblast ûnstie op 27 desimber 1943 en krige de tsjintwurdige grinzen yn 1957.

 Ekonomy 
Fiskerij is wichtich en al sûnt de 4e iuw wurdt der fiske op steur yn de Wolga. Yn de oblast wurdt gas wûn en der wurde noch jimmeroan nije boarnen fûn. Yn Astrachan is in goed ûntwikkele yndustry en fanút de haven wurdt in soad eksportearre nei Iran. Astrachan is wat tonnaazje oangebelanget ien fan de grutste havens fan it lân en hat net in soad lêst hân fan de ekonomyske krises fan de jierren 1990. De yndustry bestiet fral út skipsbou, lichte yndustry, masjinebou en metaalferwurking.   

 Befolking 
It gebiet is tinbefolke en de grutste befolkingsgroepen binne de Russen (67,6%), Kazachen (16,3%) en Tataren (8,8%) (2010). Yn de gebieten mei in soad Kazachen yn de oblast wurdt de Kazachske taal op middelbere skoallen jûn. It Kazachsk wurdt ek ûnderwiisd op de ynstellings fan it heger ûnderwiis yn Astrachan. 

 Befolkingsûntwikkeling 
 Jier  1926  1939  1959  1970  1979  1989  2002  2022 Befolking  510.386  683.000    701.974   867.483  915.448   991.521  1.005.276  989 430

 Bestjoerlike yndieling en stêden 
It bestjoelike en kulturele sintrum fan de oblast is Astrachan. Meiïnoar telt de oblast seis stêden, ynklúsyf ien sletten stêd (ZATO), en sân plakken mei in stedsk karaker. 

 Stêden 
 Stêd Russysk Bestjoersienheid Ynwenners Wapen Lokaasje Achtûbinsk  Ахтубинск  Rajon Achtûbinsk  36.127 (2021)  40px   Astrachan  Астрахан  Stedsdistrikt  518.695 (2022)  40px   Charabali  Харабали  Rajon Charabali  17.338 (2021)  40px   Iljinka  Ильинка  Rajon Ikrjanoje  5.025 (2021)      Kamyzjak  Камызяк  Rajon Kamyzjak  15.753 (2021) 40px   Kirovski  Кировский  Rajon Kamyzjak  2.042 (2021)      Krasnyje Barrikady  Красные Баррикады  Rajon Ikrjanoje  6.377 (2021)      Liman  Лиман  Rajon Liman  8.170 (2021)      Narimanov  Нариманов  Rajon Narimanov  10.601      Nizjni Baskûntsjak  Нижний Баскунчак  Rajon Achtûbinsk  2.391 (2021)      Znamensk  Знаменск  Stedsdistrikt (ZATO)  26.361 (2021)  40px   Verchni Baskûntsjak  Верхний Баскунчак  Rajon Achtûbinsk  7.435 (2021)      Wolgo-Kaspijski  Волго-Каспийский  Rajon Kamyzjak  2.219 (2021)     


Kategory:Bestjoerlike ienheid oprjochte yn 1943